《知己》
元代·吴景奎

知己相逢尽醉欢，西窗剪烛坐更阑。笑谈倾倒忘宾主，意气相期出肺肝。

白雪数茎嗟我老，黄金一诺报君难。丈夫磊落当如此，自爱先生礼数宽。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。